

TIRGUS IZPĒTE

**Lokālplānojuma izstrāde zemes gabalam “Veldrītes”, Bērzkalnes pagastā, Balvu novadā,**

**ID Nr. BNP TI 2018/89**

Tehniskā specifikācija

Informācija par pasūtītāju:

|  |  |
| --- | --- |
| Nosaukums | Balvu novada pašvaldība |
| **Reģistrācijas numurs** | 90009115622 |
| **Adrese** | Bērzpils iela 1A, Balvi, Balvu novads |
| **Kontaktpersona par tirgus izpētes priekšmetu** | Balvu novada pašvaldības projektu koordinators  Andris Vrubļevskis, tālr. 64522088, mob. 28662312,  e-pasts: andris.vrublevskis@balvi.lv |
| **Kontaktpersona par piedāvājumu sagatavošanu** | Balvu novada pašvaldības iepirkumu speciāliste  Sarmīte Gržibovska, tālr. 64522805, mob.26415767,  e-pasts: sarmite.grzibovska@balvi.lv |
| **Faksa Nr.** | 64522453 |
| **E-pasta adrese** | dome@balvi.lv |
| **Darba laiks** | pirmdienās 8:30-18:00;  otrdienās, trešdienās un ceturtdienās 8:30-17:00;  piektdienās 8:30-16:00 |

1. **Tirgus izpētes priekšmets:** Lokālplānojuma izstrāde zemes gabalam “Veldrītes”, Bērzkalnes pagastā, Balvu novadā.
2. **Tirgus izpētes priekšmetu raksturojošie rādītāji:** norādīti darba uzdevumā.
3. **Paredzamais līguma izpildes termiņš:** no līguma noslēgšanas līdz 2018.gada 25.septembrim.
4. Apmaksas noteikumi: par faktiski padarīto, pēc pieņemšanas – nodošanas akta parakstīšanas un rēķina saņemšanas 20 (divdesmit) darba dienu laikā.
5. Līgums tiks slēgts ar tirgus izpētes uzvarētāju. Līgumu slēgs Balvu novada pašvaldība.
6. Piedāvājumā jābūt iekļautām visām izmaksām, kas varētu rasties līguma izpildes laikā.
7. Pretendentam piedāvājums jāiesniedz par visu apjomu.
8. Piedāvātajai cenai jābūt nemainīgai visā līguma darbības laikā.
9. Pasūtītājs izvēlēsies piedāvājumu ar zemāko cenu.
10. Pretendentam darbs jāveic ar saviem materiāliem, nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem utt.).
11. Piedāvājums sastāv no aizpildīta Pielikuma Nr.2.
12. **Pienākumi lokālplānojuma izstrādātājam:** uz Balvu novada pašvaldības izdotas pilnvaras pamata jāveic šādas darbības:

12.1. jāveic sarakste ar darba uzdevumā minētajām institūcijām;

12.2. jāveic likumdošanā noteiktās informācijas ievadīšana Teritorijas attīstības plānošanas informācijas sistēmā.

1. **Piedāvājums jāiesniedz līdz** **2018.gada 27.jūlijam**, **plkst. 12.00, Balvu novada pašvaldībā, Bērzpils iela 1a, Balvi, Balvu novads, LV-4501** slēgtā iepakojumā, uz kura norādīts pasūtītājs, piegādātājs, atzīme par to, kurai tirgus izpētei piedāvājums iesniegts, kā arī informācija par to, kad piedāvājumu drīkst atvērt, norādot konkrētu datumu un laiku**.**

Pielikums Nr.1

**DARBA UZDEVUMS**

LOKĀLPLĀNOJUMA IZSTRĀDEI ZEMES GABALAM

“VELDRĪTES”, RUBEŅI, BĒRZKALNES PAG., BALVU NOVADĀ

1. Lokālplānojuma izstrādes pamatojums:
   1. Teritorijas attīstības plānošanas likuma 24.panta otrā daļa;
   2. Ministru Kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem”;
   3. Balvu novada pašvaldības 2012.gada 12.aprīļa saistošie noteikumi Nr.13/2012 „Par Balvu novada teritorijas plānojuma 2012.-2023.gadam grafisko daļu un teritorijas izmantošanas un apbūves noteikumi”.
2. Lokālplānojuma izstrādes mērķis: mainīt teritorijas plānojumā noteikto teritorijas izmantošanu, nomainot pašreiz esošo teritorijas izmantošanu „Lauksaimniecības teritorija” (L2) uz funkcionālo zonu „Ražošanas objektu apbūves teritorija” (R), pamatojot teritorijas plānojuma grozījumu nepieciešamību.
3. Lokālplānojums izstrādājams saskaņā ar šādiem Latvijas Republikas normatīvajiem aktiem un plānošanas dokumentiem:
   1. Teritorijas attīstības plānošanas likums;
   2. Ministru Kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem”;
   3. Ministru Kabineta 30.04.2013. noteikumi Nr.240 „Vispārīgie teritorijas plānošanas, izmantošanas un apbūves noteikumi”;
   4. Aizsargjoslu likums;
   5. citi ar teritorijas plānošanu saistīti LR normatīvie akti;
   6. Balvu novada pašvaldības 2012.gada 12.aprīļa saistošajiem noteikumiem Nr.13/2012 „Par Balvu novada teritorijas plānojuma 2012.-2023.gadam grafisko daļu un teritorijas izmantošanas un apbūves noteikumi”.
4. Lokālplānojuma izstrādes uzdevumi:
   1. veikt spēkā esošā Balvu novada teritorijas plānojuma analīzi lokālplānojuma teritorijai;
   2. pamatot teritorijas plānojumā noteiktās teritorijas izmantošanas izmaiņas, mainot esošo teritorijas izmantošanu „Lauksaimniecības teritorija” (L2) uz funkcionālo zonu „Ražošanas objektu apbūves teritorija” (R);
   3. noteikt un precizēt transporta infrastruktūras risinājumus: veikt perspektīvās transporta plūsmas analīzi, izstrādāt shēmu piekļūšanai lokālplānojuma teritorijai, norādīt iebrauktuves un transporta kustības shēmu teritorijā,;
   4. noteikt lokālplānojuma teritorijai ūdensapgādes, notekūdeņu un lietusūdeņu savākšanas vai novadīšanas nosacījumus, norādīt inženierkomunikāciju galveno pievadu vietas, izstrādāt inženierkomunikāciju pievadu shēmu ārpus lokālplānojuma teritorijas (jaunām vai būtiski mainītām trasēm);
   5. atbilstoši mēroga noteiktībai precizēt apgrūtinātās teritorijas un objektus, kuriem noteiktas aizsargjoslas;
   6. ja lokālplānojuma risinājumi skar ārpus lokālplānojuma teritorijas esošas zemes vienības, kuras nav publiskais ceļš vai pašvaldības īpašums, lokālplānojuma redakcijai pievienot rakstisku saskaņojumu ar šo zemes vienību īpašniekiem;
   7. projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai, precizēt funkcionālo zonu galvenos izmantošanas veidus un atļautās papildizmantošanas, apbūves parametrus.
5. Lokālplānojuma saturs: saskaņā ar Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.4.nodaļas prasībām:
   1. Paskaidrojuma raksts;
   2. Grafiskā daļa;
   3. Teritorijas izmantošanas un apbūves noteikumi;
   4. Kopsavilkums par lokālplānojuma izstrādes procesu.
6. Lokālplānojuma izstrādes nosacījumi:
   1. Lokālplānojuma robežas ir zemes gabala “Veldrītes”, Rubeņi, Bērzkalnes pag., Balvu novadā ar kadastra apzīmējumu 3848 003 0093 robežas.
   2. Lokālplānojumu izstrādāt uz aktualizēta digitāla inženiertopogrāfiskā plāna M 1:500.
   3. Institūcijas, no kurām pieprasāma informācija un/vai nosacījumi lokālplānojuma izstrādei un, ja nepieciešams, atzinumi par lokālplānojumu:
      1. Valsts vides dienesta Rēzeknes reģionālā vides pārvalde;
      2. VAS „Latvijas Valsts ceļi” Latgales reģiona Balvu nodaļa;
      3. Latvijas Ģeotelpiskās informācijas aģentūra;
      4. AS Latvenergo;
      5. SIA „Citrus Solutions”;
      6. Latgales plānošanas reģions.
   4. Informāciju par lokālplānojuma izstrādes uzsākšanu, darba uzdevumu, izstrādātās lokālplānojuma redakcijas nodošanu publiskajai apspriešanai, kā arī par lokālplānojuma apstiprināšanu ievietot Balvu novada tīmekļa vietnē [www.balvi.lv](http://www.balvi.lv), publicēt oficiālajā izdevumā „Latvijas Vēstnesis”, pašvaldības informatīvajā izdevumā „Balvu Novada Ziņas” un nosūtīt to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar lokālplānojuma teritoriju, kā arī izziņot citos sabiedrībai pieejamos veidos.
   5. Lokālplānojuma projekta publisko apspriešanu organizēt atbilstoši Ministru Kabineta 14.10.2014. noteikumos Nr.628 „Noteikumi par pašvaldību teritorijas attīstības plānošanas dokumentiem” 5.2.daļā noteiktajai kārtībai.
   6. Lokālplānojuma projekta galīgo redakciju iesniegt Balvu novada domē, pievienojot projekta grafiskos materiālus digitālā formā DWG datņu formātā vai DGN datņu formātā, bet teritorijas izmantošanas un apbūves noteikumus PDF formātā.
   7. Pēc lokālplānojuma apstiprināšanas grafisko daļu nodot un reģistrēt SIA „Mērniecības Datu Centrs”.
   8. Lokālplānojumu sagatavot trīs eksemplāros.
   9. Ja viena gada laikā no šī uzdevuma apstiprināšanas datuma Balvu novada domē nebūs iesniegts lokālplānojuma projekts vai pārskats par lokālplānojuma izstrādes norisi, Balvu novada dome izskatīs jautājumu par lokālplānojuma izstrādes pārtraukšanu.

Pielikums Nr.2

**PIETEIKUMS**

**DALĪBAI BALVU NOVADA PAŠVALDĪBAS TIRGUS IZPĒTĒ**

Lokālplānojuma izstrāde zemes gabalam “Veldrītes”, Bērzkalnes pagastā, Balvu novadā,

ID Nr. BNP TI 2018/89

Informācija par pretendentu:

|  |  |
| --- | --- |
| Nosaukums / Vārds, Uzvārds |  |
| **Reģistrācijas numurs** |  |
| **Juridiskā adrese** |  |
| **Kontakttālrunis** |  |
| **e-pasts** |  |
| **Pretendenta kontaktpersona**  **(vārds, uzvārds, amats, telefons)** |  |
| **Finanšu rekvizīti:** |  |
| **Bankas nosaukums:** |  |
| **Bankas kods:** |  |
| **Konta numurs:** |  |
| **Pilnvarotā persona, kas būs tiesīga parakstīt līgumu** |  |

**Mūsu finanšu piedāvājums ir**

|  |  |  |  |  |
| --- | --- | --- | --- | --- |
| **Pozīcija** | **Tirgus izpētes priekšmets** | **Piedāvājuma cena bez PVN (EUR)** | **PVN (EUR)** | **Piedāvājuma cena ar**  **PVN (EUR)** |
| **1.** | Lokālplānojuma izstrāde zemes gabalam “Veldrītes”, Bērzkalnes pagastā, Balvu novadā |  |  |  |

Mūsu piedāvājumā iekļautas visas nepieciešamās izmaksas, kas varētu rasties līguma izpildes laikā.

Piedāvātās cenas būs nemainīga visā līguma darbības laikā.

Ar šo apliecinu piedāvāto cenu pamatotību un spēkā esamību:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2018.gada \_\_\_\_\_\_\_\_\_\_\_\_\_\_\_\_\_\_\_\_\_\_